**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**“Коми Республика мутасын культура озырлун объектъяс**

**(история да культура памятникъяс) видзан, наӧн вӧдитчан,**

**паськыда тӧдмӧдан да найӧс канмуӧн видзан юкӧнын**

**ӧткымын юалӧм йылысь” Коми Республикаса Оланпасӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося лӧддза-номъя тӧлысь 23 лунӧ

**1 статья.** Пыртны “Коми Республика мутасын культура озырлун объектъяс (история да культура памятникъяс) видзан, наӧн вӧдитчан, паськыда тӧдмӧдан да найӧс канмуӧн видзан юкӧнын ӧткымын юалӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2004, 10 №, 3472 ст.; 2006, 12 №, 4648 ст.; 2007, 12 №, 5343 ст.; 2008, 9 №, 408 ст.; 2009, 11 №, 176 ст.; 2012, 51 №, 1156 ст.; 2013, 11 №, 221 ст.; 2014, 27 №, 532 ст.; 2015, 21 №, 296 ст.; 2016, 21 №, 326 ст.; 2017, 21 №, 360 ст.; 2018, 4 №, 62 ст.; 2019, 15 №, 218 ст.; 2020, 17 №, 269 ст.; 2021, 10 №, 198 ст.; 20 №, 369 ст.) татшӧм вежсьӧмъяс:

1. 2 статьяса 2 пункт гижны тадзи:

“2. Россия Федерацияса Оланподулӧн, федеральнӧй оланпасъясӧн, Коми Республикаса Оланподулӧн да Коми Республикаса оланпасъясӧн урчитӧм мукӧд уджмог.”.

2. 21 статьяын:

1) 3 пунктлӧн “а” пунктувса дасӧд абзацын “, кутшӧмъясӧс индӧма Федеральнӧй оланпаслӧн 30 статьяын, вӧрӧн вӧдитчан уджъяс да мукӧд удж” кывъяс вежны “вӧрӧн вӧдитчан уджъяс, кутшӧмъясӧс индӧма Федеральнӧй оланпаслӧн 30 статьяын, да мукӧд удж” кывъясӧн;

2) 4 пунктса “в” пунктулын “контроль нуӧдӧм могысь.” кывъяс вежны “контроль нуӧдӧм могысь;” кывъясӧн;

3) содтыны татшӧм сюрӧса 5 пункт:

“5) Россия Федерацияса Веськӧдлан котырӧ Россия Федерацияса Президентлӧн нормативнӧй инӧда акт бала либӧ Россия Федерацияса Веськӧдлан котырлӧн нормативнӧй инӧда акт бала серти отзыв сетӧм, кутшӧм серти культура озырлун объектъяс видзан, наӧн вӧдитчан, паськыда тӧдмӧдан да найӧс канмуӧн видзан юкӧнын федеральнӧй олӧмӧ пӧртысь власьт органъяслысь уджмогъяс збыльмӧдӧмыс сетсьӧ “Россия Федерацияса субъектъясын публичнӧй власьт котыртан ӧтувъя принципъяс йылысь” Федеральнӧй оланпасӧн урчитӧм пӧрадокын.”.

3. 3 статьяса 1 юкӧнлысь 25 пункт киритны.

**2 статья.** ТайӧОланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти, положениеяс кындзи, кутшӧмъяслы тайӧ статьяӧн урчитӧма мӧд вынсялан кадколаст.

Тайӧ Оланпаслӧн 1статьяса 2 пунктын 2 да 3 пунктувъяс, 3 пункт вынсялӧны 2023 вося тӧвшӧр тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося сора тӧлысь 4 лун

39-РЗ №